Inkasta oo Hawlgalkaasi ahaa mid aan waxba laga siin Warbaahinta haddana waxa si kooban Warbaahinta ugu sheegay inay Xukuumaddu la wareegtay Shalay Maamulka Haamaha Shidaalka Berbera Maayarka Golaha Deegaanka Berbera Cabdishakuur Cidin,kadib markii ay Warbaahintu Makarafoonka la boobtay Markii uu soo idlaaday Kulankii Gudida Dawladdu ku qabsatay Gudaha Xarunta Haamaha Shalay,waxaana uu si kooban u yidhi “Amarka Madaxweynaha Qaranka uunbaa shaqaynaya,siduu Madaxweynuhu amray in loo wareejiyana waa loo wareejinayaa, Dawladda ayaana la wareegaysa, waanna lala wareegay oo dawladda ayaa la wareegtay”.
